**Уругвай — Гана футбол матчы** (ағыл. *Uruguay vs Ghana 2010*) — Футболдан 2010 жылғы әлем біріншілігінің ширек финал матчы, 2 шілдеде Йоханнесбургтегі "Соккер Сити" стадионында өтті. Матчтың негізгі және қосымша уақыты 1:1 есебімен тең аяқталды, пенальтилер сериясында Уругвай 4:2 есебімен жеңіске жетті. Матчта Гана құрамасы Африка өкілдері арасында бірінші боп жартылай финалға өтуге керемет мүмкіндік алды, алайда, 120-минутта Асамоа Гьян пенальтиді соға алмай қалды. Нәтижесінде Бүкіл Африка жұртшылығы аса өкінішпен еске алатын матч ретінде тарихта қалды.

Матч
----

### Шолу

"Соккер Сити" — Матч өткен стадион
Матч барысында өте әдемі голдар соғылды. Бірінші тайм бітер тұста Салли Мунтаридің 30 метрдей жерден тепкен добы шиырылып барып оң бұрышқа енді. 55-минутта Диего Форлан оң қапталдан айып добын тепті. Доғаша иіліп ұшқан доп алыс бұрыштан бір-ақ шықты. Кейін осы екі гол да ФИФА версиясы бойынша чемпионаттың үздік голдарының қатарына енді.

Жалпы матч тең дәрежеде өтті, екі тараптың мүмкіндіктері бірдей болды. Экстра-таймдардың соңғы минуттарында Гана футболшылары көбірек шабуыл жасап, Уругвайлықтар қорғанысқа көшті. 120-минутта Уругвайдың айып алаңында нағыз тартысты сәт болды, Ганалықтар бір минутта үш рет қақпаға соққы жасады, бір соққыны қақпашы қайтарды, бірақ артынша соғылған тағы бір соққыны қайтара алмады, есесіне қақпаға еніп бара жатқан допты уругвайлық Луис Суарес жан-дәрмен қолмен қайтарып жіберді. Сонысы үшін алаңнан қуылды да, олардың қақпасына пенальти белгіленді.

Гана үшін жартылай финалға шығатын керемет мүмкіндік туды, бұған дейін қара құрлықтан ешқандай құрама жартылай финалға шықпаған-ды. Африка жұртшылығының өкінішіне орай, Гана құрамасындағы пенальти тебудің шебері Асамоа Гьян қақпаға енгізе алмады, соққысы маңдайшаға тиіп, сыртқа кетті. Гол болмады, артынша төреші ойын біткенін мәлімдеді де, жеңімпаз пенальти арқылы анықталатын болды.

Пенальтилер сериясында Гана екі рет қателесті (Джон Менса мен Доминик Адийяның соққысын Муслера қайтарды). Уругвайлықтар бір рет қана соға алмады, Макси Перейра мүлт кетті. Соңғы шешуші соққыны Себастьян Абреу бағыттады, Паненка стилімен тебілген доп есепті 4:2-ге жеткізді де, Уругвай араға 40 жыл салып жартылай финалға шықты.

### Детальдар

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 2 шілде 2010 | 

|  |  |  |
| --- | --- | --- |
| **Уругвай** | 1:1 пен. 4:2 | **Гана** |
| Диего Форлан  55' | **Голдар** | Салли Мунтари  45+2' |
| Диего Форлан СоқтыМаурисио Викторино СоқтыАндрес Скотти СоқтыМакси Перейра Мүлт кеттіСебастьян Абреу Соқты | **Пенальти** | Асамоа Гьян СоқтыСтивен Аппиа СоқтыДжон Менса Мүлт кеттіДоминик Адийя Мүлт кетті |

 | **Стадион:** Соккер Сити, Йоханнесбург**Көрермендер**: 84 017**Төреші**: Португалия Олегариу Бенкеренса |
|  |

|  |  |
| --- | --- |
| 

Форма




**Уругвай**
 | 

Форма




**Гана**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Уругвай**Уругвай:** |
|  |  |
| ққ | **1** | Фернандо Муслера |
| қ | **6** | Маурисио Викторино |
| қ | **4** | Хорхе Фусиле | 20 минутта ескертілді 20' |
| қ | **16** | Макси Перейра |
| қ | **2** | Диего Лугано (к) |  | Алмастырылды  38' |
| жқ | **17** | Эхидио Аревало Риос | 48 минутта ескертілді 48' |
| жқ | **15** | Диего Перес | 59 минутта ескертілді 59' |
| жқ | **20** | Альваро Фернандес |  | Алмастырылды  46' |
| ш | **7** | Эдинсон Кавани |  | Алмастырылды  76' |
| ш | **9** | Луис Суарес | 120+1' қуылды 120+1' |
| ш | **10** | Диего Форлан |
| **Алаңға шыққандар:** |
| қ | **19** | Андрес Скотти |  | Алмасуға шықты 38' |
| жқ | **14** | Николас Лодейро |  | Алмасуға шықты 46' |
| жқ | **13** | Себастьян Абреу |  | Алмасуға шықты 76' |
| **Бапкер:** |
| Уругвай Оскар Табарес |

 |  | 

|  |
| --- |
| Гана**Гана:** |
|  |  |
| ққ | **22** | Ричард Кингсон |
| қ | **2** | Ханс Сарпей | 77 минутта ескертілді 77' |
| қ | **4** | Джон Пэйнтсил | 54 минутта ескертілді 54' |
| қ | **15** | Айзек Ворса |
| қ | **5** | Джон Менса (К) | 93 минутта ескертілді 93' |
| жқ | **7** | Самуэль Инкум |  | Алмастырылды  74' |
| жқ | **21** | Квадво Асамоа |
| жқ | **6** | Энтони Аннан |
| жқ | **11** | Салли Мунтари |  | Алмастырылды  88' |
| ш | **23** | Кевин-Принс Боатенг |
| ш | **3** | Асамоа Гьян |
| **Алаңға шыққандар:** |
| жқ | **10** | Стивен Аппиа |  | Алмасуға шықты 74' |
| ш | **18** | Доминик Адийя |  | Алмасуға шықты 88' |
| **Бапкер:** |
| Сербия Милован Раевац |

 |

Матчтан кейін
-------------

Матчтың қорытындысы Гана жанкүйерлерін ғана емес, бүкіл африкалық футбол жанкүйерлерін күйзелткен сыңайлы. Қақпаға еніп бара жатқан допты қолмен қайтарып, алаңнан қуылған Суарес жартылай финалға қатыспады, үшінші орын үшін Германиямен өткен ойында алаңға шықты. Луис Суареске доп тиген сайын стадион толы көрермендер оған деген наразылығын білдірумен болды. Егер ол тәртіп бұзбағанда, Африка футболы әлем чемпионаттарындағы тұңғыш жүлдесін иеленіп қалар ма еді...

Жартылай финалға шыққан Уругвай ол сатыда Нидерландтан жеңілді — 2:3. Ал үшінші орын үшін өткен ойында Германиядан да дәл сол есеппен ұтылды.

2018 жылғы әлем чемпионатында Уругвай футболшылары Ресей, Мысыр, Сауд Арабиясы құрамаларымен бір топқа түсті. Бірінші турдағы Уругвай - Мысыр матчында мысырлық футбол фанаттары тағы да Луис Суареске доп тиген сайын ысқырып, наразылық білдіріп баяғы 2010 жылғы жәйтті әлі күнге ұмытпағандықтарын аңдатты. Соған қарағанда қара құрлықта Суарестің жанкүйерлері жоққа тән секілді.

Дереккөздер
-----------

1. ↑

Сілтемелер
----------

* Турнирдің ресми сайты Мұрағатталған 22 желтоқсанның 2017 жылы.